Nyanda

Nyanda Janelle Thorbourne (s. 15. huhtikuuta 1978 Kingston, Jamaika, esiintyjänimeltään Nyanda) on jamaikalainen laulaja-lauluntekijä. Hän oli R&B ja reggaeduo Brick & Lacen jäsen, jonka vuonna 2007 julkaistu debyyttialbumi Love Is Wicked sisälsi listamenestykseksi nousseen nimikkokappaleen. Helmikuussa 2013 Nyanda aloitti soolouran julkaisemalla promootiosinglen "Trouble". Hänen ensimmäinen virallinen singlensä, "Slippery When Wet", julkaistiin maaliskuussa 2013.

Nyandalla on jamaikalainen isä ja afroamerikkalainen äiti, jotka asuvat Jamaikan Kingstonissa. Lisäksi hänen perheeseensä kuuluu kolme sisarta, Tasha, Nailah ja Candace Thorbourne.

Lähteet

Luokka:Vuonna 1978 syntyneet
Luokka:Elävät henkilöt
Luokka:Jamaikalaiset reggaelaulajat
Luokka:Yhdysvaltalaiset laulaja-lauluntekijät